Boynuma kakilin, ey şux, kəmənd eyləmisən
Boynuma kakilin, ey şux, kəmənd eyləmisən,
Bir uzun fikrə mənim başımı bənd eyləmisən.

Sayeyi-mərhəmətin başıma düşməz, nə səmər,
Ki, səhi qəddini bir sərvi-bülənd eyləmisən. 

Bir nəfəs ləli-ləbin zikri dilimdən düşməz,
Məni tuti kimi tiryakiyi-qənd eyləmisən.

Göyə də çıxsa, müqabil dura bilməz qaşına,
Bir hilali ki, onu nəli-səmənd eyləmisən.

Afəli-çeşmdən, ey müğbəçə, təşviş etmə,
Könlümü məcməri-hüsnündə sipənd eyləmisən.

Bu gözü qaşına qurban oluın, ey məhparə,
Məni bu qaşü gözündən giləmənd eyləmisən.

Hamı heyran dolanır daireyi-zülfündə,
Neçə divanə bu zənciridə bənd eyləmisən?

Ozünə nəzr deyibsən məni qurban edəsən,
Mənə zibəndədi sən hər nə pəsənd eyləmisən.

Cümlə aşiqlərin azad gəzər aləmdə,
Bircə Ləlini giriftari-kəmənd eyləmisən.
Qəzəllər